શિમર ફૅબ્રિકની સાડી પહેરવા માટે ચોક્કસ પ્રસંગની જરૂર પડે છે. આવી સાડી ખાસ કરીને પાર્ટીવેઅર તરીકે પહેરાય છે. શિમર સાડી પહેરવા માટે તમારુંં શરીર વેલ-મેઇન્ટેન્ડ હોવું જ જોઈએ. તેમ જ ત્વચાનો રંગ ખાસો ઊજળો હોવો જોઈએ. તો જ તમને આવી સાડી સારી લાગી શકે. જો તમારે શિમર સાડી સાથે શિમર બ્લાઉઝ જ પહેરવું હોય તો હૉલ્ટર પૅટર્ન પહેરી શકો જેથી વધારે પડતી શિમર ઇફેક્ટ ન આવે. આ આઉટલુક સાથે સ્ટ્રેટ હેર વધારે સારા લાગી શકે. વધારે પડતી જ્વેલરી ન પહેરી માત્ર લૉન્ગ ઝૂમખાં પહેરી શકાય. હાથમાં માત્ર એક સ્ટેટમેન્ટ બ્રેસલેટ સારો લુક આપશે.